સફેદ રંગની ટૂથપેસ્ટનો ઉપયોગ કરો. લાલ, લીલા કે ભૂરા રંગની પેસ્ટ ન વાપરો. તેમાં મોટા પ્રમાણમાં ટ્રાયક્લોસિન, બેકિંગ સોડા અને હાઇડ્રોજન પેરોક્સાઇડ હોય છે જે ત્વચાને નુકસાન કરે છે. આ ઉપરાંત જે ટૂથપેસ્ટમાં ફ્લોરાઇડની માત્રા ઓછી હોય તેનો ઉપયોગ કરો. પેસ્ટના ઉપયોગને કારણે ઘણી વાર ત્વચા પર બળતરા થવાની, લાલ ચકામાં અને ઉઝરડા પડવાની ઘટના ઘટતી હોય છે. તેથી ખૂબ કાળજીપૂર્વક અને એકદમ થોડી માત્રામાં ટૂથપેસ્ટનો ઉપયોગ કરવો હિતાવહ છે. ટીથ વ્હાઇટનિંગ એટલે કે દાંતને ચમકદાર અને સફેદ બનાવે એવી ટૂથપેસ્ટનો ઉપયોગ કરવાનું ટાળો. આ પ્રકારની ટૂથપેસ્ટમાં મોટા પ્રમાણમાં બ્લીચ હોય છે, જે ત્વચા પર લગાવવાથી ત્વચા બળવા લાગે છે, તેથી આવા પ્રકારની ટૂથપેસ્ટનો ઉપયોગ ટાળો અથવા તકેદારી રાખો.